28 T. THORELL 
terea vix aculeati sunt pedes. Abdomen inverse ovatum, opacum, 
transversim rugosum et pilis longioribus sat dense sparsum , 
excepto secundum medium dorsi, antice, ubi plagam oblongam 
magis nitidam (et duram?) pallidiorem ostendit. Etiam ipse apex 
dorsi nitidus videtur. Spiracula duo anteriora non procul a 
basi ventris quidem, sed solito altius, paene in lateribus abdo- 
minis, locata sunt: spiracula posteriora sat longe pone ea et 
etiam altius sita sunt, plane in medio laterum abdominis. Scuta 
pulmonalia anteriora magna ad partem in lateribus abdominis, 
ad partem in ventre posita dici possunt, scuta posteriora tota 
in lateribus locum tenent. Mamillae duae superiores, inter se 
proximae, a basi crassa apicem sub-acuminatum versus sunt 
angustatae; sat longae sunt, patellis 1.' paris paullo longiores, 
sursum curvatae; art. eorum 1.° crassissimus est, supra brevis- 
simus, subter aeque fere longus ac latus; 2.° is quoque supra 
brevior quam subter, ubi non parum longior quam latior est, 
3. eo multo angustior et plus duplo longior (desuper visus) , 
fere quadruplo longior quam latior, apicem versus sensim paullo 
angustatus. Mediae mamillarum quattuor inferiorum sat crassae 
sunt, paullo longiores quam latiores; exteriores minutae, multo 
longiores quam latiores, cylindratae. 
Color. — Cephalothorax nigro-fuscus est, margine laterali et 
apice capitis nigris; proclivitas ejus antica (sive clypeus) nigra 
albicanti-maculata videtur; series punctorum et pili partis cepha- 
licae nigra sunt. Mandibulae nigricanti-testaceae, ungui rufe- 
scenti. Sternum, maxillae et labium obscure olivaceo-testacea , 
nigro-pilosa. Palpi et pedes nigricanti-testacei , femoribus poste- 
rioribus nigris; tibiae et praesertim metatarsi magis ferruginea 
sunt, saltem in pedibus posterioribus, tarsi metatarsis paullo 
clariores. Pili pedum plerique nigri. Abdomen nigrum, opacum, 
nigro-pilosum, plaga longitudinali picea nitida antice in dorso; 
hypopygium pallidum. Venter niger, ante rimam genitalem tamen 
pallidus; scuta pulmonalia magna albicantia sunt. J/amillae su- 
periores sordide testaceae, articulo 3.° flaventi; mamillae inferiores 
pallidius testaceae. 
Lg. corp. 6; lg. cephaloth. paene 21/,, lat. ej. 2, lat. front. 
